Вясёлка над полем  
*Антон Бялевіч*

Лугам рыжым,

Полем чорным

Ды раздзетым гаем

Прабіваецца вясна к нам:

— Вас вітаю з маем!

3 першым громам

Ды з вясёлкай,

3 дожджыкам вітаю.

Залатым ключом праменным

Вам я адмыкаю

3-пад ільдоў азёры, рэкі,

3-пад снягоў палеткі…

Цеплынёй вясна дыхнула —

Засінелі кветкі.

Жаўрукоў вясна сыпнула

3 рукава ў блакіты.

Рукавом другім махнула —

Падскочыла жыта

На вяршок, другі і трэці

На калгасным полі.

Не было ж вясны такое,

Не было ж ніколі!

Заспявалі,

Загукалі

Лес і пералескі.

Засінелі,

Зажаўцелі

Лотаць і пралескі.

Забялелі,

Зружавелі

Яблыні і вішні.

Пад вясёлку залатую

Нашы людзі выйшлі.

А яна п'е воду з рэчкі,

3 блакітнага плёса.

Як вясёлка маладая,

3 гэткім ясным лёсам

Заручыліся навекі

Гарады і сёлы.

I, як сейбіт[[1]](#footnote-1), дбайна шчасце

Сее май вясёлы!

1. *Сейбіт* — той, хто сее зерне, засявае зямлю насеннем. [↑](#footnote-ref-1)